**KULTŪROS IR MENO TARYBOS POSĖDŽIO**

**PROTOKOLAS**

 **2022-03-09 Nr. TAR1-44**

Posėdžio data: 2022 m. vasario 28 d., 13:00-17:00 val.

Posėdžio vieta: „Teams“ programėlė.

Posėdžio pirmininkas – dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, Kultūros ir meno tarybos pirmininkas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo (10 narių iš 11):

1. Dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, KMT (Kultūros ir meno tarybos) pirmininkas;
2. Marius Tumšys, VšĮ „Projektas LT“ direktorius, režisierius;
3. Arvydas Cesiulis, Klaipėdos miesto mero pavaduotojas, Klaipėdos miesto savivaldybės tarybos, Kultūros, švietimo ir sporto komiteto narys;
4. Kristina Jakštė, Kultūros centro „Žvejų rūmai“ kultūrinės veiklos vadybininkė;
5. Romandas Žiubrys, režisierius;
6. Daiva Kšanienė, muzikologė;
7. Daiva Molytė – Lukauskienė, rašytoja;
8. Neringa Poškutė –Jukumienė, Lietuvos dailininkų sąjungos Klaipėdos skyriaus pirmininkė;
9. Gintaras Bendžius, muzikos prodiuseris;
10. Kristina Jokubavičienė, menotyrininkė.

Kiti posėdžio dalyviai:

1. Eglė Deltuvaitė, Kultūros skyriaus vedėja.
2. Germinta Patašiūtė, Klaipėdos miesto savivaldybės administracijos Kultūros skyriaus vyr. specialistė.
3. Ekspertų grupių atstovai.

**DARBOTVARKĖ:**

1. **13:00 Dėl jūrinės kultūros ir edukacijos srities projektų suvestinės pristatymo;**
2. **13:15 Dėl vizualiųjų menų srities projektų suvestinės pristatymo;**
3. **13:30 Dėl menininkų rezidencijų srities suvestinės pristatymo;**
4. **13:45 Dėl istorinės atminties ir etnografinių projektų srities suvestinės pristatymo;**
5. **14:00 Dėl bendruomeninių projektų srities suvestinės pristatymo;**
6. **14:15 Dėl Klaipėdos miesto gimtadienio srities projektų suvestinės pristatymo;**
7. **14:30 Dėl kultūros edukacijos projektų srities suvestinės pristatymo;**
8. **14:45 Dėl scenos menų projektų srities suvestinės pristatymo;**
9. **15:00 Dėl Kultūros ir kūrybinių industrijų srities projektų suvestinės pristatymo;**

Pridedama:

* + - 1. Jūrinės kultūros ir edukacijos srities projektų suvestinė;
			2. Vizualiųjų menų srities projektų suvestinė;
			3. Menininkų rezidencijų srities suvestinė;
			4. Istorinės atminties ir etnografinių projektų srities suvestinė;
			5. Bendruomeninių projektų srities suvestinė;
			6. Klaipėdos miesto gimtadienio srities projektų suvestinė;
			7. Kultūros edukacijos projektų srities suvestinė;
			8. Scenos menų projektų srities suvestinė;
			9. Kultūros ir kūrybinių industrijų srities projektų suvestinė;

 Prieš pradedant darbotvarkėje numatytų klausimų svarstymą pirmininkas paprašė ekspertų akcentuoti pristatymuose ar yra su Ukrainos kultūra ar menu susijusių projektų. Pažymėjo, kad tokius labai palaikytų. Taip pat ekspertų paprašė akcentuoti ar kurie nors iš finansuotinų projektų neplanuoja veiklų su karą prieš Ukrainą pradėjusia Rusijos federacija pažymėdamas, kad tokie projektai negalėtų būti finansuojami.

**SVARSTYTA 1. Dėl jūrinės kultūros ir edukacijos srities projektų suvestinės pristatymo;**

Romandas Žiubrys informavo, kad nusišalina nuo šio klausimo svarstymo.

Ekspertų grupės atstovas pristatė suvestinę. Akcentavo, kad siūlo finansuoti tris paraiškas, konkurencija šioje srityje yra labai didelė, teikiami labai stiprūs projektai.

Daiva Kšanienė teigiamai vertino ekspertų darbą, pasiūlė finansuoti dar ir 4 šios srities projektus, nes jie jai pasirodė vertingi.

Jonas Genys pritarė siūlymui ir pažymėjo, kad projektas tęstinis, anksčiau jau finansuotas, tikslinga būtų finansavimą tęsti.

Daugiau esminių pastabų nebuvo.

Pirmininkas pakvietė balsuoti „Kas už tai, kad KMT rekomenduotų administracijos direktoriui siūlyti finansuoti 4 šios grupės projektus, generuojant finansavimą 4-ąjam projektui proporcingai mažinant kitų šios srities projektų finansavimą.“

Nariai pritarė vienbalsiai.

**NUTARTA. 1. Pritarti ekspertų vertinimo suvestinei ir rekomenduoti finansuojamų projektų sąrašą praplėsti dar vienu 4 projektų jam finansavimą generuojant mažinant finansavimą aukščiau esantiems projektams proporcingai.**

 **SVARSTYTA. 2. Dėl vizualiųjų menų srities projektų suvestinės pristatymo;**

Neringa Poškutė-Jukumienė pažymėjo, kad nusišalina nuo šios srities svarstymo.

Ekspertas pristatė suvestinę. Akcentavo, kad šioje grupėje yra vienas projektas ketinantis Klaipėdoje pristatyti vertingą ir gerai žinomą Ukrainos menininką (Asociacija „Menų zona“ „Kodėl mes dažome veidus“ menininkas Nikita Kadanas). Ši paraiška parašyta neblogai, sąmatoje nemažos gamybos sąnaudos. Ekspertai anksčiau nurodytomis aplinkybėmis prašytų palaikyti šį projektą.

 Romandas Žiubrys paklausė ar kiti projektai nenukentėtų, jeigu minėtam projektui būtų sugeneruotas finansavimas.

 Ekspertė atsakė, kad nukentėtų, nes finansavimas ir taip sumažintas, iki tokio kad projektus dar būtų galima įgyvendinti. Geriausiais siūlymas būtų ieškoti papildomo finansavimo.

 Marius Tumšys pritartų ekspertų suvestinei, bet manytų kad šiomis aplinkybėmis būtina parodyti solidarumą ir rasti būdų finansuoti ukrainiečių menininką pristatantį projektą. Siūlytų jam generuoti finansavimą iš likusių nuo Klaipėdos krašto prijungimo prie Lietuvos 100-ečio programos lėšų.

 Daiva Kšanienė pritarė siūlymui.

 Jonas Genys pakvietė KMT narius balsuoti. Ar pritartų į finansuojamų projektų sąrašą įtraukti Asociacijos „Menų zona“ projektą „Kodėl mes dažome veidus“ ir paprašyti Administracijos direktoriaus rasti būdų finansuoti šį projektą.

 KMT nariai pritarė vienbalsiai.

 **NUTARTA: 2. Pritarti ekspertų vertinimo suvestinei bei siūlyti administracijos direktoriui atsižvelgiant į skaudžia geopolitinę situaciją praplėsti finansuojamų projektų sąrašą į jį įtraukiant Asociacijos „Menų zona“ projektą „Kodėl mes dažome veidus“ pristatantį ukrainiečių menininką N. Kadaną ir paprašyti rasti būdų finansuoti šį projektą.**

 **SVARSTYTA. 3. Dėl menininkų rezidencijų srities suvestinės pristatymo;**

Ekspertas pristatė suvestinę. Akcentavo, kad sričiai nustatyta labai maža kvota. Akcentavo, kad šioje grupėje yra vienas ukrainiečių menininkų rezidencijas organizuoti ketinantis projektas (VšĮ „Menų zona“ projektas) ir nors projekto paraiška turi šiokių tokių trūkumų, bet atsižvelgdami į esamas aplinkybes prašytų palaikyti šį projektą.

 Arvydas Cesiulis pažymėjo, kad šiuo metu būtina palaikyti ukrainiečių menininkus.

 Neringa Poškutė Jukumienė pažymėjo, jog palaikytų ne tik šitą iniciatyvą, bet ir labai skatintų įvairius kitus būdus prisidėti prie ukrainiečių menininkų palaikymo.

 Marius Tumšys palaikytų iniciatyvą.

 Jonas Genys pažymėjo, kad jo pozicija yra pilietinė, būtina dabar palaikyti ukrainiečius visais įmanomais būdais.

 Jonas Genys pakvietė KMT narius balsuoti.

 Visi vienbalsiai pritarė.

 **NUTARTA: 3. Pritarti ekspertų vertinimo suvestinei bei siūlyti Administracijos direktoriui atsižvelgiant į skaudžia geopolitinę situaciją praplėsti finansuojamų projektų sąrašą į jį įtraukiant Asociacijos „Menų zona“ projektą „Rezidencija „Menų zona“ sudarantį galimybes Klaipėdoje reziduoti 4 ukrainiečių menininkams ir paprašyti rasti būdų finansuoti šį projektą.**

**SVARSTYTA:** **4. Dėl istorinės atminties ir etnografinių projektų srities suvestinės pristatymo.**

Daiva Molytė-Lukauskienė ir Romandas Žiubrys nusišalino.

Jonas Genys paklausė ar turėtų nusišalinti nuo šios srities jeigu vienam iš projektų yra parengęs rekomendaciją. KMT nariai balsavo dėl pirmininko nusišalinimo ir vienbalsiai nutarė nusišalinimui nepritarti.

Ekspertas pristatė suvestinę. Akcentavo, kad pateiktos gan stiprios paraiškos, didžiausia diskusija kilo dėl 10 paraiškos, bet visgi grupės posėdžio metu buvo apsispręsta sugeneruoti jam minimalų finansavimą iš turimos kvotos, tačiau ekspertai prašytų įvertini šį grupės sprendimą ir nuspręsti ar verta skirti finansavimą paskutiniajam projektui.

Jonas Genys akcentavo, kad istoriniam pasakojimui yra keliami itin aukšti reikalavimai, o atsižvelgiant į tai, kad projekto „Klaipėda Klaipė pėdas (pirminis knygos pavadinimas)“ teikėjai nepateikė viso knygos rankraščio yra sudėtinga įvertinti knygos žanrą, atitiktį istoriografijai, Klaipėdos istorijos legendoms. Atsižvelgiant į šį argumentą yra rizikinga finansuoti minėtąjį projektą.

Daiva Kšanienė pažymėjo jog palaikytų daugiau išliekamąją vertę turinčių projektų.

Neringa Poškutė – Jukumienė pažymėjo, jog atsižvelgiant į ekspertų grupės ir pirmininko išsakytus argumentus palaikytų siūlymą nefinansuoti paskutiniojo projekto, didesnį finansavimą skiriant kitiems aukščiau suvestinėje esantiems projektams proporcingai.

Arvydas Cesiulis pritarė N. Poškutės-Jukumienės siūlymui.

Jonas Genys pakvietė KMT narius balsuoti, kas pritartų N. Poškutės-Jukumienės siūlymui.

KMT nariai vienbalsiai pritarė.

**NUTARTA: 4. Iš dalies pritarti ekspertų vertinimo rezultatams ir siūlyti Savivaldybės administracijos direktoriui finansuoti pirmus 9 istorinės atminties grupės projektus nefinansuojant 10 projekto, o jam skirtas lėšas išdalinti proporcingai visiems aukščiau esantiems projektams.**

**SVARSTYTA. 5. Dėl bendruomeninių projektų srities suvestinės pristatymo.**

Romandas Žiubrys nusišalino nuo šios srities svarstymo.

Ekspertų grupės atstovas pristatė suvestinę. Akcentavo, kad siūloma finansuoti 2/3 pateiktų paraiškų. Šioje grupėje, tarp finansuotinų projektų yra vienas su Rusija ketinęs bendradarbiauti projektas bei paprašė priimti atitinkamą sprendimą šio projekto atžvilgiu.

Jonas Genys pasiūlė nefinansuoti tos tautinės muzikos asociacijos „Trimitatis“ projekto dalies, kur jie ketino vykti koncertuoti į Rusiją. Tikėtina, kad ir autorių pozicijos šioje vietoje yra pasikeitusi kardinaliai be to ir įgyvendinti šios dalies nepavyks.

Daiva Kšanienė pasiūlė nubraukti ir tas lėšas kurios skirtos šiai išvykai finansuoti ir šias lėšas skirti kitiems šios srities projektams.

G. Patašiūtė pristatė projekto sąmatą (išvykai Į Rusiją suplanuoti 3000 eurų).

Jonas Genys likusias lėšas pasiūlė skirti pirmajam už brūkšnio projektui.

Visi KMT nariai vienbalsiai pritarė siūlymams.

**NUTARTA 5. Pritarti ekspertų vertinimų suvestinei, bei siūlyti Savivaldybės administracijos direktoriui nefinansuoti tautinės muzikos asociacijos „Trimitatis“ projekto dalies – suplanuotos kelionės į Rusiją, bei ekspertų rekomenduojamą skirti sumą sumažinti 3000 Eurų. Šias lėšas skiriant iš eilės kitiems už brūkšnio likusiems praeinamąjį balą surinkusiems projektams.**

**SVARSTYTA. 6. Dėl Klaipėdos miesto gimtadienio srities projektų suvestinės pristatymo**

Ekspertas pristatė suvestinę. Akcentavo, kad siūloma finansuoti beveik pusę pateiktų paraiškų. Didelė dalis paraiškų aukštos kokybės. Finansuojami įvairių meno sričių, įvairioms visuomenės grupėms skirti projektai.

Jonas Genys pažymėjo, kad pritaria ekspertų nuomonei. Akcentavo, kad pareiškėjams rengiant tokio tipo paraiškas būtina atidžiai interpretuoti istorinius faktus, juos tikrinti ir remtis istoriografija, kai kurie projektai, nors ir parašyti gerai, prastai interpretuoja istorinius faktus.

Esminių pastabų ekspertų vertinimas KMT nariai neturėjo.

Pirmininkas pakvietė balsuoti. KMT nariai vienbalsiai pritarė.

**NUTARTA. 6. Pritarti ekspertų vertinimo suvestinei ir rekomenduoti Administracijos direktoriui finansavimą skirti pagal ekspertų vertinimus.**

**SVARSTYTA. 7 . Kultūros edukacijos projektų srities suvestinė.**

Romandas Žiubrys ir Marius Tumšys nusišalino nuo šios srities projektų svarstymo.

Ekspertas pristatė suvestinę. Akcentavo, jog ekspertai pagal nustatytą kvotą siūlo finansuoti 7 projektus.

Esminių pastabų KMT nariai neturėjo, pirmininkas pakvietė balsuoti.

**NUTARTA 7. Pritarti ekspertų vertinimo suvestinei ir rekomenduoti Administracijos direktoriui finansavimą skirti pagal ekspertų vertinimus.**

**SVARSTYTA. 8. Dėl scenos menų projektų srities suvestinės pristatymo.**

Ekspertas akcentavo, kad pagal turimą kvotą finansuotini tik 4 projektai.

Arvydas Cesiulis pažymėjo, kad siūloma finansuoti labai mažai projektų, ekspertų balų skirtumas kai kuriuose projektuose didžiulis (pavyzdžiui, 5 projektas).

 Daiva Kšanienė akcentavo, kad 5 projektas jai atrodo vertingas.

Arvydas Cesiulis ir Neringa Poškutė pasiūlė į finansuojamų projektų sąrašą įtraukti ir 5 projektą.

KMT nariai balsavo (1 prieš ir 9 už) ir sutarė siūlyti į finansuojamų projektų sąrašą įtraukti ir 5 projektą. Finansavimą (7000 eurų) projektui generuoti iš aukščiau esančių projektų lėšas mažinant proporcingai.

**NUTARTA. 8. Iš dalies pritarti ekspertų vertinimo rezultatams ir siūlyti Savivaldybės administracijos direktoriui finansuoti 5 scenos menų srities projektus finansavimą 5 projektui (7000 Eur.) generuojant mažinant finansavimą kitiems aukščiau esantiems projektams proporcingai.**

**SVARSTYTA. 9. Kultūros ir kūrybinių industrijų srities projektų suvestinės pristatymo;**

Ekspertas pristatė suvestinę. Akcentavo, kad siūloma finansuoti pusė iš pateiktų paraiškų. (3 iš 6). Didžioji dalis į šią sritį teikiamų paraiškų tęstiniai projektai.

KMT nariai esminių pastabų. Vienbalsiai pritarė ekspertų pozicijai.

**NUTARTA 9. Pritarti ekspertų vertinimo suvestinei ir rekomenduoti Administracijos direktoriui finansavimą skirti pagal ekspertų vertinimus.**

|  |
| --- |
| **Kultūros ir meno tarybos siūlymai Administracijos direktoriui dėl 2022 m. Kultūros ir meno sričių projektų dalinio finansavimo paskirstymo**  |
| **Eilės Nr.** | **Sritis**  | **Siūlymas**  | **Papildomai siūlomas finansuoti/nefinansuoti projektas**  |
| **1.** | **Jūrinės kultūros ir edukacijos sritis** | Pritarti ekspertų vertinimo suvestinei ir rekomenduoti finansuojamų projektų sąrašą praplėsti dar vienu 4 projektų jam finansavimą generuojant mažinant finansavimą aukščiau esantiems projektams proporcingai. | Papildomai siūloma finansuoti Lietuvos jūrų muziejaus projektą „Geltona. Žalia. Raudona. MĖLYNA!(III etapas)“ |
| **2.** | **Vizualiųjų menų sritis** | Pritarti ekspertų vertinimo suvestinei bei siūlyti administracijos direktoriui atsižvelgiant į skaudžia geopolitinę situaciją praplėsti finansuojamų projektų sąrašą į jį įtraukiant Asociacijos „Menų zona“ projektą „Kodėl mes dažome veidus“ pristatantį ukrainiečių menininką N. Kadaną ir paprašyti rasti būdų finansuoti šį projektą. | Papildomai siūloma finansuoti Asociacijos menų zona projektą „Kodėl mes dažome veidus“ |
| **3.** | **Menininkų rezidencijų sritis** | Pritarti ekspertų vertinimo suvestinei bei siūlyti Administracijos direktoriui atsižvelgiant į skaudžia geopolitinę situaciją praplėsti finansuojamų projektų sąrašą į jį įtraukiant Asociacijos „Menų zona“ projektą „Rezidencija „Menų zona“ sudarantį galimybes Klaipėdoje reziduoti 4 ukrainiečių menininkams ir paprašyti rasti būdų finansuoti šį projektą. | Papildomai siūloma finansuoti asociacijos ‚Menų zona“ projektą „Rezidencija ‚Menų zona“.  |
| **4.** | **Istorinės atminties ir etnografinių projektų sritis** | Iš dalies pritarti ekspertų vertinimo rezultatams ir siūlyti Savivaldybės administracijos direktoriui finansuoti pirmus 9 istorinės atminties grupės projektus nefinansuojant 10 projekto, o jam skirtas lėšas išdalinti proporcingai visiems aukščiau esantiems projektams. | Papildomai siūloma nefinansuoti UAB „Druka“ projekto „Klaipėda Klaipė pėdas (pirminis knygos pavadinimas)“  |
| **5.** | **Bendruomeninių projektų sritis** | Pritarti ekspertų vertinimų suvestinei, bei siūlyti Savivaldybės administracijos direktoriui nefinansuoti tautinės muzikos asociacijos „Trimitatis“ projekto dalies – suplanuotos kelionės į Rusiją, bei ekspertų rekomenduojamą skirti sumą sumažinti 3000 Eurų. Šias lėšas skiriant iš eilės kitiems už brūkšnio likusiems praeinamąjį balą surinkusiems projektams. | Papildomai siūloma nefinansuoti dalies asociacijos „Trimitatis“ projekto „Tautinių instrumentų orkestras „Trimitatis“ Kūrybinė laboratorija „Kartų dialogas“ finansavimą mažinant iki 6000 eurų.  |
| **6.** | **Klaipėdos miesto gimtadienio sritis** | Pritarti ekspertų vertinimo suvestinei ir rekomenduoti Administracijos direktoriui finansavimą skirti pagal ekspertų vertinimus. |  |
| **7.** | **Kultūros edukacijos projektų sritis** | Pritarti ekspertų vertinimo suvestinei ir rekomenduoti Administracijos direktoriui finansavimą skirti pagal ekspertų vertinimus. |  |
| **8.** | **Scenos menų projektų sritis** | Iš dalies pritarti ekspertų vertinimo rezultatams ir siūlyti Savivaldybės administracijos direktoriui finansuoti 5 scenos menų srities projektus finansavimą 5 projektui (7000 Eur.) generuojant mažinant finansavimą kitiems aukščiau esantiems projektams proporcingai. | Papildomai siūloma finansuoti Lietuvos muzikos ir teatro akademijos projektą „Spektaklio vaikams „Abejotinas svečias“ (darbinis pavadinimas) statymas ir edukaciniai teatriniai užsiėmimai vaikams  |
| **9.** | **Kultūros ir kūrybinių industrijų sritis** | Pritarti ekspertų vertinimo suvestinei ir rekomenduoti Administracijos direktoriui finansavimą skirti pagal ekspertų vertinimus. |  |

Posėdžio pirmininkas dr. Jonas Genys

Posėdžio sekretorė Kristina Skiotytė-Radienė